"ЖЕДЕЛ ЖӘРДЕМ" - ОТАНДЫҚ ЖАҢА ТЕЛЕХИКАЯ
""ЖЕДЕЛ ЖӘРДЕМ" - ОТАНДЫҚ ЖАҢА ТЕЛЕХИКАЯ" | "https://abai.kz/post/37993"
TITLE: "ЖЕДЕЛ ЖӘРДЕМ" - ОТАНДЫҚ ЖАҢА ТЕЛЕХИКАЯ
URL: https://abai.kz/post/37993
META: ""ЖЕДЕЛ ЖӘРДЕМ" - ОТАНДЫҚ ЖАҢА ТЕЛЕХИКАЯ" | "https://abai.kz/post/37993"
DATE: 08.04.2014
AUTHOR(s): Абай-Ақпарат
TOTAL WORDS: 184
TEXT: 2014 жылдың 9 сәуірінен бастап, сағат 21.50-де «Қазақстан» Ұлттық телеарнасында «Жедел жәрдем» атты жаңа отандық жаңа телехикая көремендерге жол тартады. Телехикая – қазақстандық денсаулық сақтау саласының заманауи жетістіктері мен өз қамын ұмытып, өзгенің өмірі үшін арпалысатын дәрігерлердің күн сайынғы ерліктері туралы. Оқиға желісі айықпас жүрек ақауынан  алты жасар қызы операция үстелінде көз жұмған ерлі-зайыпты Ілиясовтардың ымыраға келмейтін  күрделі қарым-қатынасы арқылы өрбиді. Олар басқа түскен ауыртпалықты бірге көтеруге қауқарсыздық танытады. Сол күйі олар өзекті өртеген өкініш, кінәлау сезімі, бір-біріне наразылық пен қыздарын құтқарып қалу үшін қолдан келгеннің бәрін істей алмаған шарасыздық ауыртпалығынан арыла алмайды... Сондықтан да Алма жүрек ақауынан зардап шеккен бөтен қыз баланы асырап алғысы келеді. Бұл ұсынысқа Ермек үзілді-кесілді қарсы болады. Ал, шынтуайтында, Ермек бұрынғы жарын баяғыша сүйеді, сондықтан да, қайғылы оқиғаның қайталанғанын қаламайды. Осындай шиыршық атқан күрделі сезім  мен эмоция сырқа шыққан сайын, көрермендердің көңіл толқынысын тудырып, оларды оқиғаға бей-жай қалдырмайды. Өткен өмірі, қайғысы ортақ ерлі-зайыптылар сан түрлі сынақтан өтеді. Бірақ, ақыр-соңында асырап алғысы келетін қыздың өмірін сақтап қалған  олар, бір-бірін  кешіре ала ма? Оқиғаның қалай өрбитінін білгіңіз келсе, «Қазақстан Ұлттық арнасынан 9 сәуірден бастап, сағат 21.50-де «Жедел жәрдем» телехикаясын тамашалаңыздар. Абай-ақпарат
